# data[].attributes.body
Bon dia estrelles! És el nostre primer dia confinats a casa, i continuarem el treball de l'escola a través de la pantalla. Ens trobarem tots els dies una estoneta per veure els nostres amics i amigues i fer tots plegats algun joc o activitat. Som-m'hi!!

# data[].attributes.body
Jugar amb les lletres és molt divertit!
Avui us proposo un joc que podeu jugar amb tota la família. Per realitzar aquesta activitat necessitareu: fulls blancs o de colors, retoladors i colors variats, música i moltes ganes de jugar.
Primer de tot, escriureu amb ajut dels pares/mares una lletra a cada full (preferentment les lletres del seu nom, o fins i tot les inicials dels noms dels membres de la família). Podeu fer-les de colors, i decorar-les com més us agradi. Un cop tingueu les lletres preparades he de col·locar-les repartides pel terra. Comença a sonar la música! Heu de ballar i passejar al voltant de les lletres. Quan la música pari, el pare/mare/adult que us acompanyi us dirà una lletra, i haureu de posar els peus a sobre de la lletra que us han indicat. Pareu molta atenció i escolteu molt bé! Segur que ho feu genial!

# data[].attributes.body
Per continuar el treball de les matemàtiques manipulatives, farem activitats de comptatge i associació número-grafia.
Busquem un dau per casa. Agafem objectes petits que ens puguin servir per comptar (agulles d'estendre la roba, macarrons, construccions, súper zings...). Llencem el dau i col·loquem en algun lloc concret tants elements com indica el dau.
Podeu elaborar o agafar números que tinguem a casa i cada vegada que llencem el dau, a més de comptar objectes, podem buscar el número corresponent. Segur que us ho passeu molt bé!

# data[].attributes.body
Us agraden els trencaclosques? Us deixo un enllaç perquè en feu alguns a casa.

# data[].attributes.body
Avui us proposo crear lletres amb els tubs de paper del WC i/o cuina per confegir paraules.
Agafeu els rotllos que trobeu per casa, i amb l'ajut d'un adult, retalleu-los en 4 o 8 parts, depenent del tamany del tub. A cadascun dels petits tubs haureu d'escriure una lletra diferent. Demaneu al pare/mare que en un full us escriguin el vostre nom, i el de la resta dels membres de la família. Un cop tingueu les lletres preparades, i els referents dels noms en un full, ja podeu començar a confegir paraules. Si us atreviu, podeu provar de confegir algunes paraules noves.
Si no disposeu de tubs podeu fer servir altres materials: taps de plàstic, de suro, post-its... Podeu adaptar l'activitat tant com necessiteu, deixeu anar la vostra imaginació.

# data[].attributes.body
Per continuar amb el treball de les matemàtiques manipulatives que fem a l'escola, avui us proposo fer sèries de 2 o 3 elements. Per fer-les necessitarem 2 o 3 col·leccions d'objectes que podem trobar per casa: agulles d'estendre la roba, coberts, peces de construcció, gomets... A les imatges hi podeu trobar alguns exemples.
Comenceu fent sèries senzilles, amb 2 elements. Mica en mica podeu anar augmentant el grau de dificultat, i afegir un tercer element.

# data[].attributes.body
Dibuixar és molt divertit, i sé que us agrada molt!
Per tal que ens demostreu que esteu fets uns grans artistes, us proposem fer un autoretrat. Per fer-ho, us haureu de posar davant d'un mirall: fixeu-vos molt bé en totes les parts de la vostra cara: forma dels ulls, el seu color, els llavis, les orelles, si porteu arracades, si teniu pigues... Quan ja estigueu preparats comenceu a dibuixar-vos en un full. Podeu fer el dibuix amb el material que vulgueu: colors, retoladors, aquarel·les, pintures... Segur que us queda genial!!
Guardeu molt bé el vostre dibuix, i així quan tornem a l'escola el podreu deixar al vostre calaix de feinetes.

# data[].attributes.body
Les lletres estan per tot arreu! Aquesta activitat consisteix en confegir el nostre nom a partir de les lletres que podem trobar al nostre entorn.
Demaneu als pares que us ajudin a escriure en un full el vostre nom (i els noms que vulgueu!). Busqueu les lletres del nom als diaris, revistes, prospectes, allò que tingueu per casa. Un cop les trobeu, amb ajut d'un adult les retalleu amb unes tisores. Les aneu reservant a la taula, i quan tingueu totes les lletres del vostre nom preparades, les enganxeu al full sota el model que us han donat els pares.
Guardeu bé la vostra feineta! la podreu portar a l'escola durant la setmana que ve, i si voleu, ens la podeu ensenyar en següent reunió.

# data[].attributes.body
En aquesta activitat jugarem amb les formes geomètriques planes i, per fer-ho, us proposo realitzar una composició ben divertida, una pizza!

Per portar a terme l'activitat, haureu de dibuixar i retallar cercles, quadrats, rectangles i triangles de diferents colors, amb qualsevol material que tingueu a casa, papers, goma eva, cartolina, etc. Podeu buscar objectes a casa que tinguin aquestes formes i resseguir-los.

Després, busqueu un full, cartró o cartolina que serveixi de base de la vostra pizza i aneu enganxant les diferents formes.

Segur que passareu una estona ben entretinguda!

Us deixo un vídeo amb un exemple que com podeu fer la pizza, i un joc per practicar amb les formes geomètriques.

# data[].attributes.attachment_link.title
PIZZA GEOMÉTRICA: Actividad con figuras geométricas para niños de preescolar

# data[].attributes.body
Us proposo una activitat molt divertida i màgica per fer a casa amb la família. Per fer-la necessitareu un full blanc, un plastidecor o cera de color blanc, i aquarel·les.
Escriviu en un full blanc el vostre nom del vostre fill/a amb lletra de pal, sense que ells/es us vegin. Quan tingueu el nom preparat, els hi proposeu pintar amb aquarel.les un paper "màgic". A mida que vagin pintant sobre el paper, les lletres màgiques començaran a aparèixer en el full. Els nens/es hauran de reconèixer les seves lletres, i amb el vostre ajut, deduir que les lletres màgiques són les lletres del seu nom.

# data[].attributes.body
Us proposem fer un joc per relacionar la grafia dels números amb la quantitat corresponent. Podeu començar treballant amb els números de l'1 al 3, i si ho creieu convenient, aneu ampliant fins arribar al 5 o al 6.
Per fer aquesta activitat necessitareu de 3 a 6 recipients (els podeu crear vosaltres amb rotllos de paper de WC, tal i com es veu a la imatge) i una col·lecció d'objectes àmplia (agulles d'estendre la roba, pedretes, peces de construcció, colors...). Assigneu un número a cada recipient de què disposeu. L'activitat consisteix en què el nen/a posi la quantitat d'objectes corresponents al número que indiqui el recipient.

# data[].attributes.headline
ACTIVITAT 3: ASSOCIEM LA GRAFIA AMB LA QUANTITAT CORRESPONENT

# data[].attributes.subject
ACTIVITAT 3: ASSOCIEM LA GRAFIA AMB LA QUANTITAT CORRESPONENT

# data[].attributes.body
Una altra activitat per treballar la relació entre la grafia i la quantitat consisteix en agafar una cartolina i a sobre enganxar 6 cercles grans de diferents colors, separats entre ells. Dins de cada cercle fem un número diferent (1-6). Donem als nens/es peces de construcció (tipus lego). Es tracta de fer torres a sobre de cada cercle amb el número de peces corresponent. Us adjunto una imatge per tal que tingueu un model per realitzar el taulell.

# data[].attributes.body
Sé que us agrada moltíssim retallar. Així que, per tal de practicar amb les tisores, us proposo agafar tubs de paper de WC i/o cuina per crear personatges animats. Dibuixeu les cares amb un retolador, i a la vora enganxareu fulls blancs o de colors en tires, simulant el cabell (veieu l’exemple de la imatge).

Una vegada tinguem els nostres personatges, els podem tallar el cabell al nostre gust. Segur que queden molt divertits.

# data[].attributes.attachment_link.description
Letter & Number Tracing is a great way for children to practice letter and number formation. Children can choose to trace uppercase letters, lowercase letters or numbers. A guide will appear before each stroke to show where lines should start and stop. At ABCya.com we like to listen to music while working.